Μισέλ Ομπάμα

Η Μισέλ Λαβόν Ρόμπινσον Ομπάμα (, γενν. 17 Ιανουαρίου 1964) είναι Αμερικανίδα δικηγόρος και συγγραφέας. Είναι παντρεμένη με τον 44ο Πρόεδρο των ΗΠΑ, Μπαράκ Ομπάμα και επίσης είναι η πρώτη Αφροαμερικανίδα πρώτη κυρία. Υπήρξε η πρώτη κυρία των ΗΠΑ από το 2009 έως το 2017. Μεγαλωμένη στο Σάουθ Σάιντ του Σικάγου, αποφοίτησε από το Πανεπιστήμιο Πρίνστον και τη Νομική Σχολή Χάρβαρντ, κάνοντας τα πρώτα βήματα της δικηγορικής της καριέρας στο Σίντλεϋ Όστιν, όπου και γνώρισε τον Μπαράκ Ομπάμα. Ακολούθως εργάστηκε στο προσωπικό του Δημάρχου του Σικάγου, Ρίτσαρντ Ντάλεϊ, αλλά και για το Ιατρικό Πανεπιστήμιο του Σικάγου.

Κατά τη διάρκεια του 2007 και του 2008, η Μισέλ βοήθησε τον σύζυγό της στην προεκλογική του εκστρατεία. Η Μισέλ και ο Μπαράκ Ομπάμα έχουν δύο κόρες. Η Μισέλ έχει γίνει είδωλο ντυσίματος για τις γυναίκες, ενώ είναι συνήγορος για θέματα φτώχειας, διατροφολογίας, σωματικής άθλησης και υγιεινής διατροφής.

 Πρώτα χρόνια 
Η Μισέλ Λαβόν Ρόμπινσον Ομπάμα γεννήθηκε στις 17 Ιανουαρίου του 1964 στο Σικάγο του Ιλινόις από τον Φρέιζερ Ρόμπινσον τον τρίτο (Fraser Robinson III, 1935–1991) και τη Μάριαν Σιλντς Ρόμπινσον (Marian Shields Robinson, γενν. 30 Ιουλίου 1937). Ο πατέρας της εργαζόταν στην τοπική εταιρία ύδρευσης και ήταν εκλεγμένος πρόεδρος της τοπικής ένωσης του Δημοκρατικού κόμματος. Η μητέρα της εργαζόταν ως γραμματέας στην εταιρία Σπίγκελ που εξειδικεύονταν στην προώθηση ρούχων, υποδημάτων και αξεσουάρ μέσω της διανομής διαφημιστικού καταλόγου. Μετά τη γέννηση της Μισέλ και του αδερφού της Κρεγκ, η Μάριαν αποφάσισε να αφήσει το επάγγελμα της και να μείνει στο σπίτι για να αναθρέψει τα παιδιά.

 Σπουδές και Καριέρα 
Η Ρόμπινσον επέλεξε να σπουδάσει στο Πανεπιστήμιο του Πρίνστον στο οποίο άρχισε να φοιτά το 1981. Σπούδασε κοινωνιολογία και η διπλωματική της ανέλυε την Αφροαμερικανική κοινότητα φοιτητών εκπαιδευμένων στο Πρίνστον. Η Ρόμπινσον έχει αναφέρει σε συνέντευξη της ότι καθηγητές της στο λύκειο της υπέδειξαν ότι «έχει θέσει τον πήχη πολύ ψηλά» κάνοντας αίτηση στο Πρίνστον και ότι η αίτηση της θα απορριφθεί. Η ίδια αρχικά πίστεψε ότι το γεγονός ότι έγινε αποδεκτή σε αυτό το πανεπιστήμιο μπορεί να οφείλονταν εν μέρει στο ότι και ο αδερφός της φοιτούσε εκεί, όμως με το πέρασμα των χρόνων συνειδητοποίησε ότι το κατόρθωμα ήταν δικό της.  Η πρώτη χρονιά των σπουδών της ήταν αρκετά δύσκολη καθώς οι γονείς της δεν είχαν παρόμοια εμπειρία για να την καθοδηγήσουν και της πήρε επίσης κάποιο χρονικό διάστημα να συνηθίσει τη ζωή στις φοιτητικές εστίες.

Παραπομπές

Περαιτέρω μελέτη

Εξωτερικοί σύνδεσμοι

 First Lady Michelle Obama at Whitehouse.gov
 "About Michelle Obama" at BarackObama.com

Michelle Obama at C-SPAN's First Ladies: Influence & Image

 Michelle Obama  collected news and commentary at Chicago Tribune
 Michelle Obama collected news and commentary at U.S.News & World Report
 Michelle Obama On Love, Family & Politics , interview with Katie Couric of CBS News, February 15, 2008
 Michelle Obama's Roots links to genealogical research by Megan Smolenyak featured in the New York Times and Huffington Post

Κατηγορία:Αμερικανοί δικηγόροι
Κατηγορία:Αμερικανοί συγγραφείς
Κατηγορία:Πρώτες Κυρίες των Ηνωμένων Πολιτειών Αμερικής
Κατηγορία:Απόφοιτοι του Πανεπιστημίου Πρίνστον
Κατηγορία:Αφροαμερικανοί
Μισελ